Monedhë për Pavarësinë – 200 lekë

Monedhë për Pavarësinë – 200 lekë  Monedhë ari 200 lekë.  Në pamjen kryesore të monedhës është vendosur shqiponja dykrenore e flamurit dhe nën të është shkruar vlera emërore 200 lekë. Kjo monedhë bën pjesë në serinë prej tre monedhash të emetuara nga Banka e Shqipërisë me rastin e 100 vjetorit të pavarësisë.

Seria nuk ka kurs ligjor, kjo seri monedhash është shtypur nga kompania SUNSHINE MINTING, INC, Idaho, USA. Vizatimet e kësaj monedhe janë realizuar nga Piktori Petraq Papa.
 Pamja e përparme :
 Në qendër të monedhës është vendosur shqiponja dykrenare e flamurit që u ngrit në Vlorë. Nën të është shkruar vlera emërore 200 Lekë. Të dyja së bashku japin idenë sikur janë mbështetur mbi kangjellat e ballkonit, vend ku është ngritur flamuri i pavarësisë. Mbi kokën e shqiponjës është shkruar “100 VJET PAVARËSI”. Motivi stilizim i xhufkave (thekëve), që rrethojnë si kornizë flamurin , është përsëritur edhe në këtë krah të monedhës.
 Pamja e prapme :
 Në qendër të monedhës është vendosur portreti i Ismail Qemalit, poshtë portretit emri i tij. Në të dyja shpatullat e portretit qëndrojnë vitet 1912 dhe 2012, përkatësisht  viti i ngritjes së flamurit në Vlorë dhe ai që shënon 100- vjetorin e Pavarësisë. Si një aureolë, mbi kokë shkruhen me gërma kapitale fjalët “SHQIPËRI – ALBANIA” e mbi to një motiv, stilizim i xhufkave (thekëve), që rrethojnë si kornizë flamurin.
 Vlera :
 200 Lekë
 Pesha :
 15,50 gr
 Diametri :
 25,45 mm
 Materiali :
 Au  0.917%
 Ngjyra :
 Verdhë
 Forma :
 e dhëmbëzuar
 Hedhur në qarkullim :
 nuk ka kurs ligjor

Kategoria:Monedha
Kategoria:Banka e Shqipërisë
Kategoria:Leku shqiptar
Kategoria:100-Vjet Pavarësi